|  |  |  |  |
| --- | --- | --- | --- |
|  | |  | |
| ΕΛΛΗΝΙΚΗ ΔΗΜΟΚΡΑΤΙΑ | | Θεσσαλονίκη, 05 /02/2020 | |
| ΥΠΟΥΡΓΕΙΟ ΠΑΙΔΕΙΑΣ&ΘΡΗΣΚΕΥΜΑΤΩΝ | | Αρ. Πρωτ.: 4059 |  |
| ΠΕΡΙΦΕΡΕΙΑΚΗ Δ/ΝΣΗ | |  |  |
| ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ  ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ | |  |  |
| \_\_\_\_\_\_ | |  |  |
| ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ | |  |  |
| ΑΝΑΤΟΛΙΚΗΣ ΘΕΣ/ΝΙΚΗΣ | | Προς: Δ/ντές/ντριες Δημ. Σχολείων και Προϊσταμ |  |
|  | | Προϊσταμένους/ες Νηπιαγωγείων |  |
| Ταχ. Δ/νση: | Κατσιμίδη& Μήλου 33 | της Δ/νσης Π.Ε. Ανατ. Θεσ/νίκης |  |
|  | 54638 Θεσσαλονίκη |  |
| Πληροφορίες: | Τομπούλογλου Ιωάννης | Kοιν: Περιφερειακή Διεύθυνση |
| Τηλέφωνο: | 2310-954110 | Π.Ε. & Δ.Ε. Κεντρικής Μακεδονίας |
| Φαξ: | 2310-915042 |  |
| e-mail: | mail@dipe-a.thess.sch.gr |  |

**Θέμα: «Φροντίζουμε τα προσφυγάκια του Κέντρου Φιλοξενίας του Camp Διαβατών»-Δράση αλληλεγγύης και προσφοράς- 2η Ανακοίνωση**

Η προσφυγιά και οι θεμελιώδεις αρχές των δικαιωμάτων του Ανθρώπου και του Παιδιού αποτελούν σταθερές προτεινόμενες ενότητες στις εγκυκλίους για το σχεδιασμό και την υλοποίηση των Προγραμμάτων Αγωγής Υγείας (Αρ. Πρωτ: 190790/Δ7 /04-12-2019). Θεματικές όπως

* **Εθελοντισμός - Αλληλεγγύη**
* **Ενεργός πολίτης - Διαμόρφωση δημοκρατικής συνείδησης**
* **Ανθρώπινα δικαιώματα - Δικαιώματα του Παιδιού**
* **Αποδοχή της διαφορετικότητας - Κοινωνική ένταξη - Ισότητα ευκαιριών**
* **Αξίες ζωής**

επιλέχθηκαν σε μεγάλη κλίμακα από σχολικές μονάδες τις Δευτεροβάθμιας και Πρωτοβάθμιας Εκπαίδευσης, ενώ τα περισσότερα σχολεία έχουν να επιδείξουν μακρόχρονη υλοποίηση προγραμμάτων με εθελοντικές δράσεις που ενώνουν το σχολείο με ευάλωτες κι ευπαθείς ομάδες συμπολιτών μας.

Τα τμήματα Αγωγής Υγείας Πρωτοβάθμιας και Δευτεροβάθμιας Εκπαίδευσης Ανατολικής Θεσσαλονίκης προγραμματίζουν μία **δράση προσφοράς** για τα παιδιά που ζουν στο **Camp Διαβατών** και φοιτούν στο Νηπιαγωγείο του Camp και σε Δημοτικά Σχολεία, Γυμνάσια, Δ.Υ.Ε.Π., ΓΕΛ και ΕΠΑΛ του ευρύτερου πολεοδομικού συγκροτήματος της Θεσσαλονίκης. Στο Camp Διαβατών το μήνα Ιανουάριο είναι καταγεγραμμένα και ζουν με τις οικογένειές τους 247 νήπια, παιδιά κι έφηβοι/ες. Στο Νηπιαγωγείο που λειτουργεί στο χώρο του camp φοιτούν 34 νήπια. Στα Πρωινά Δημοτικά σχολεία και στα ΔΥΕΠ 130 παιδιά πρόσφυγες. Στα Γυμνάσια και στα ΔΥΕΠ 67 έφηβοι/ες πρόσφυγες και στα Γενικά Λύκεια κι ΕΠΑΛ 16 έφηβοι/ες πρόσφυγες.

Η δράση υλοποιείται σε **συνεργασία με τη Συντονίστρια Εκπαίδευσης στο Κέντρο Φιλοξενίας του Camp Διαβατών κυρία Βικτωρία Κοεμτζοπούλου,** η οποία μετέφερε τις ανάγκες κι ελλείψεις που μπορούμε να καλύψουμε.

**Σκοπός της δράσης είναι να κινητοποιήσει τις διευθύνσεις και τους/τις συναδέλφους των σχολικών μονάδων, ώστε να ευαισθητοποιήσουν μαθητές/τριες και συλλόγους γονέων/κηδεμόνων για να βοηθήσουν τόσο το διοικητικό και παιδαγωγικό έργο του εκπαιδευτικού προσωπικού του Camp με υλικά και αναλώσιμα που χρειάζονται όσο και τα παιδιά πρόσφυγες να καλύψουν ανάγκες που παρουσιάζονται καθημερινά στη ζωή τους.**

Στα πλαίσια αυτά **καλούνται εθελοντικά σχολεία από όλες τις περιοχές αρμοδιότητας της Διεύθυνσης Π.Ε. Ανατολικής Θεσσαλονίκης, να διαθέσουν κατάλληλο χώρο ώστε να συλλέγονται εκεί τα προσφερόμενα είδη των σχολικών μονάδων. Στα σχολεία αυτά καλό είναι να υπάρχουν συνάδελφοι στους οποίους θα απευθύνονται οι ενδιαφερόμενοι και εμπλεκόμενοι εκπαιδευτικοί.** Η συμμετοχή και κινητοποίηση των συναδέλφων των σχολείων ώστε να ευαισθητοποιηθούν και οι μαθητές/τριες, είναι ιδιαίτερα σημαντικός παράγοντας επιτυχίας της δράσης.

Η δράση **θα διαρκέσει το Φεβρουάριο** και στο συνημμένο έγγραφο που ακολουθεί υπάρχει **κατάσταση με τα είδη που χρειάζονται**. Παρακαλούμε να τηρηθούν οι οδηγίες που δίνονται στην κατάσταση που επισυνάπτεται. Η συλλογή των πακέτων θα ολοκληρωθεί την **Παρασκευή 28 Φεβρουαρίου 2020.** Ευελπιστούμε στην κινητοποίηση και τη συνεργασία όλων και παρακαλούμε τους κ.κ. Διευθυντές και Διευθύντριες να ενημερώσουν τους συλλόγους των εκπαιδευτικών και γονέων και κηδεμόνων του σχολείου τους.

Οι Υπεύθυνοι Αγωγής Υγείας Τομπούλογλου Ιωάννης (Πρωτοβάθμιας Εκπαίδευσης) και Ντέρη Ιωάννα (Δευτεροβάθμιας Εκπαίδευσης) είναι στη διάθεσή σας για οποιαδήποτε διευκρίνηση.

**Η Αναπληρώτρια Διευθύντρια Π. Ε.**

**Ανατολικής Θεσσαλονίκης**

**Καφετζή Παναγιώτα**